Návrh zmluvy: **Uchádzač predloží tento záväzný návrh Rámcovej zmluvy na dodávku nemrznúcej kvapaliny(doplnený IBA o údaje označené žltou farbou) a to:**

**1.v hlavičke zmluvy – časť Predávajúci, 2. v časti meno priezvisko, funkcia a podpísanie štatutárnym orgánom + pečiatka) v rámci svojej ponuky.**

**Ak uchádzač splní stanovené podmienky účasti, bude vyzvaný na podpísanie Rámcovej zmluvy v potrebnom počte rovnopisov.**

**Rámcová zmluva**

**na dodávku nemrznúcej kvapaliny**

uzatvorená na základe § 83 ods. 4 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a § 409 a nasl. zákona č. 513/1991 Zb. Obchodného zákonníka v znení neskorších predpisov

(ďalej len „zmluva“)

**ZMLUVNÉ STRANY**

**Predávajúci:**

Obchodné meno :

Sídlo:   
 V zastúpení:

Kontaktná osoba pre komunikáciu:

IČO:

DIČ:   
 IČ DPH:   
 Bankové spojenie:

IBAN :

SWIFT:

Zápis v OR:

Telefón:

E-mail:

Internetová adresa:

(ďalej len „predávajúci“)

a

**Kupujúci:** Obchodné meno : **Dopravný podnik mesta Košice, akciová spoločnosť**

Sídlo: Bardejovská 6, 043 29 Košice  
 V zastúpení: Ing. Roman Danko - predseda predstavenstva a generálny riaditeľ

Mgr. Marcel Čop - člen predstavenstva

Osoba zodpovedná za plnenie zmluvy:

IČO: 31 701 914

DIČ: 2020488206  
 IČ DPH: SK2020488206  
 Bankové spojenie: UniCredit Bank Czech Republic and Slovakia, a. s.

IBAN : SK36 1111 0000 0066 1018 6006

SWIFT: UNCRSKBX

Zápis v OR: Mestský súd Košice, odd. Sa, vložka č. 559/V

Telefón: +421 55/640 7522

Internetová adresa: www.dpmk.sk

(ďalej len „kupujúci“)

(ďalej spolu len „zmluvné strany“)

**Článok I.  
Preambula zmluvy**

1. Zmluvné strany uzatvárajú túto zmluvu, ktorá je výsledkom obstarávania vyhláseného prostredníctvom Výzvy na predloženie cenovej ponuky prostredníctvom elektronického prostriedku IS JOSEPHINE, v zmysle platnej legislatívy.
2. Zmluvné strany sa zaväzujú postupovať pri realizácii tejto zmluvy v súlade so všeobecne záväznými právnymi predpismi platnými v Slovenskej republike a dobrými obchodnými mravmi.

**Článok II.**

**Predmet zmluvy**

1. Predávajúci sa zaväzuje na základe tejto zmluvy dodať kupujúcemu tovar a previesť na neho vlastnícke právo k tomuto tovaru a kupujúci sa zaväzuje tovar prevziať a zaplatiť za tovar dohodnutú kúpnu cenu podľa tejto zmluvy, a to všetko za podmienok uvedených v tejto zmluve.
2. Tovarom pre účely tejto zmluvy je dodanie čistého, neriedeného koncentrátu chladiacej kvapaliny potrebnej do chladiacich sústav autobusov ( SOR, Citelis, Solaris, ) na výmeny dané výrobcom a na dopĺňanie chladiacich sústav. Technická špecifikácia predmetu zmluvy je uvedená v Prílohe č. 2 tejto zmluvy.
3. Nedodržanie parametrov sa však považuje za nesplnenie požiadaviek na predmet zákazky a kupujúci si vyhradzuje právo na odstúpenie od zmluvy.
4. Predpokladaná spotreba je 30 000 l na obdobie 24 mesiacov:
5. Uvedené množstvo môže byť vyššie alebo nižšie, a to v závislosti od potrieb kupujúceho.
6. Predávajúci prehlasuje, že je oprávnený na činnosť podľa tejto zmluvy.
7. Predávajúci sa zaväzuje dodávať tovar a vykonávať všetky činnosti súvisiace s dodávkami vo vlastnom mene a na vlastnú zodpovednosť, v rozsahu a kvalite v súlade so všeobecne záväznými právnymi predpismi SR a EÚ a podľa požiadaviek kupujúceho uvedenými v tejto zmluve.
8. Porušenie povinností uvedených v tomto článku je považované za podstatné porušenie zmluvy.

**Článok III.**

**Miesto plnenia**

* + - 1. Predávajúci dodá predmet zmluvy za dohodnutú kúpnu cenu do miesta plnenia : Dopravný podnik mesta Košice, akciová spoločnosť, Hornádska 10, 040 01 Košice a to na základe čiastkových objednávok kupujúceho v lehote 10 pracovných dní od obdržania objednávky
      2. Požadovaný objem balenia 1 000 l kontajner.
      3. Dodávky tovaru budú rozdelené na max. 6 dodávok po 5 000 litrov v zapečatených kontajnerov, pričom pri dodaní tovaru musí byť prítomný zástupca predávajúceho.

**Článok IV.**

**Cena a platobné podmienky**

Kúpna cena (ďalej len cena) bola určená dohodou v zmysle zákona č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon č. 18/1996 Z.z. o cenách. Cena predmetu zmluvy je ...... Eur bez DPH. Zároveň v súlade so zák. č. 222/2004 Z.z. o DPH v platnom znení bude k cene pripočítaná DPH.

Cena v sebe zahŕňa aj dopravu na miesto dodania kupujúceho.

1. Kupujúci predpokladá odobrať množstvo objemu predmetu zákazky 30 000 l počas doby platnosti. Uvedený objem je možné meniť v závislosti na skutočnej potrebe kupujúceho.
2. Predávajúci prehlasuje, že je schopný toto množstvo tovaru dodať kupujúcemu.
3. Kupujúci sa zaväzuje počas trvania zmluvy t.j. počas 24 mesiacov odobrať tovar maximálne do finančného objemu ................. Eur.
4. Fakturovaná cena je cena, za ktorú bude kupujúci predmet zmluvy odoberať od predávajúceho a ktorá bude predmetom zdaniteľného plnenia. Zmluvné strany sa zaväzujú upraviť túto cenu v prípade zmeny zákonnej sadzby DPH, a to o výšku tejto zmeny.
5. Kupujúci sa zaväzuje zaplatiť cenu odobratého predmetu zákazky individuálne, vždy po každej dodávke bez predfaktúr a platieb vopred, v lehote splatnosti faktúry dohodnutej na 45 dní odo dňa prevzatia dodávky. Podkladom pre fakturáciu budú dodacie listy resp. preberacie protokoly potvrdené kupujúcim o prevzatí množstva a druhu predmetu kúpy. Predávajúci vystaví samostatnú faktúru a zašle ju na adresu kupujúceho.
6. Faktúry musia spĺňať náležitosti podľa platných právnych predpisov. Ak faktúra nebude obsahovať všetky náležitosti podľa platných právnych predpisov a údaje podľa tejto zmluvy, kupujúci je oprávnený vrátiť faktúru predávajúcemu na prepracovanie. Vrátením faktúry na prepracovanie prestáva plynúť lehota jej splatnosti a nová lehota začína plynúť až dňom vystavenia opravenej faktúry.
7. V prípade oneskorenej úhrady faktúry, alebo jej nezaplatení, je predávajúci oprávnený bez obmedzenia ostatných práv účtovať kupujúcemu úrok z omeškania v čiastke 0,02 % z neuhradenej sumy za každý deň omeškania.

**Článok V.**

**Dodanie a prevzatie tovaru**

1. Dodávky budú realizované na základe písomných objednávok podľa aktuálnej potreby kupujúceho s určením termínu dodania, názvu tovaru, množstva a kontaktnej osoby zodpovednej za prevzatie dodávky tovaru. Prevzatie tovaru sa uskutoční na základe dodacieho listu resp. preberacieho protokolu predávajúceho, ktorý potvrdí zodpovedná osoba pre preberanie. Kontaktná osoba pre prebratie tovaru bude uvedená na objednávke:

Kontaktná osoba pre príjem objednávok: meno a priezvisko......e-mail.......tel.kontakt......

1. Dopravu predmetu zmluvy do skladu kupujúceho zabezpečí predávajúci na svoje náklady a svoje nebezpečenstvo.
2. Nebezpečenstvo poškodenia alebo straty predmetu zmluvy prechádza na kupujúceho okamihom vyloženia tovaru na mieste dodania predmetu zmluvy určenom v objednávke. Za týmto účelom určí kupujúci zodpovednú osobu pre prevzatie predmetu zmluvy a jeho následné riadne uloženie. Prevzatie tovaru bude potvrdené na dodacom liste resp. preberacom protokole predávajúceho.
3. Kvalita a komplexnosť dodávok predmetu rámcovej zmluvy bude zo strany kupujúceho overovaná a potvrdená podpísaním dodacieho listu, resp. preberacieho protokolu pri preberaní predmetu zmluvy oprávnenými osobami kupujúceho.
4. Kupujúci sa nezaväzuje prebrať od predávajúceho tovar, ktorého množstvo alebo kvalita nebudú zodpovedať údajom vo vystavenej objednávke, príp. nebude v súlade s technickými parametrami v zmysle tejto zmluvy a za podmienok stanovených podľa tejto zmluvy.
5. Vlastnícke práva k predmetu zmluvy prechádzajú na kupujúceho okamihom prevzatia tovaru od predávajúceho, a to na základe potvrdenia na dodacom liste resp. preberacom protokole predávajúceho. Potvrdený dodací list je podkladom k vystaveniu faktúry - daňového dokladu predávajúceho.
6. V prípade omeškania s dodaním tovaru v termíne určenom v bode1 článku III. tejto zmluvy, ktoré zavinil predávajúci, je kupujúci oprávnený účtovať si zmluvnú pokutu vo výške 0,02 % z ceny predmetu dodávky za každý deň omeškania.

**Článok VI.**

**Záruky a zodpovednosť**

1. Kupujúci je povinný tovar skontrolovať pri preberaní od predávajúceho. Ak zistí kupujúci pri tejto prehliadke chyby, a to hlavne zjavnú porušenosť pečatenia alebo obalu, nezrovnalosti v množstve alebo druhu dodaného produktu, je povinný uplatniť reklamáciu ihneď pri prevzatí predmetu zmluvy. Neskoršie uplatnené reklamácie budú považované za neoprávnené.
2. V prípade oprávnenej reklamácie uplatnenej v súlade s touto zmluvou bude mať kupujúci právo na bezplatnú výmenu tovaru alebo jeho príslušnej časti a úhradu vzniknutej škody.
3. Pri podozrení kupujúceho, že produkt nevyhovuje podmienkam deklarovanými dodacími dokladmi zabezpečí predávajúci na vlastné náklady vykonanie potrebných analýz. V prípade potvrdenia podozrenia zabezpečí predávajúci v lehote 5 dní bezplatnú výmenu produktu. V prípade nepotvrdenia podozrenia má predávajúci právo prefakturovať náklady na vykonanie analýz kupujúcemu v nevyhnutnom rozsahu.
4. Záručná doba na kvalitu dodávaného tovaru je 24 mesiacov odo dňa splnenia dodávky.
5. Zodpovednosť za škodu vzniknutú zmluvným stranám sa bude posudzovať podľa ust. § 373 a nasl. Obchodného zákonníka.
6. Celkové zakúpené množstvo predmetu plnenia rámcovej zmluvy bude závisieť od finančných možností a konečných potrieb kupujúceho, maximálne finančné plnenie podľa celkovej ceny tejto rámcovej zmluvy nie je možné prekročiť. Neodobratie množstiev jednotlivých položiek uvedených v rámcovej zmluve alebo odobratie väčšieho množstva jednotlivých položiek pri neprekročení celkovej ceny rámcovej zmluvy, sa nebude považovať za porušenie zmluvných podmienok zo strany kupujúceho.
7. Predávajúci zodpovedá za všetky výrobné chyby zjavné a skryté v zmysle ustanovení Obchodného, resp. Občianskeho zákonníka vo vzťahu ku kupujúcemu. Kupujúci má v takomto prípade právo požadovať od predávajúceho bezplatné odstránenie vád dodaním náhradného tovaru za vadný tovar v lehote do troch dní od nahlásenia reklamácie kupujúcim. Ostatné záručné a pozáručné podmienky sa riadia ustanoveniami § 422 a nasl. zák.č.513/1991 Zb. Obchodný zákonník v znení neskorších predpisov
8. Predávajúci predloží kupujúcemu vyplnenú Prílohu č. 1 tejto zmluvy.
9. Predávajúci predloží kupujúcemu platný certifikát o splnení normy ASTM D – 6210, vydaný akreditovaným laboratóriom pre skúšanie chladiacich kvapalín na ním dodávanú chladiacu kvapalinu.
10. Predávajúci predloží kupujúcemu Čestné vyhlásenie, že nimi dodávaná chladiaca kvapalina je miešateľná s chladiacou kvapalinou Carline Antifreeze HD a nevyvolá reakciu s následkom vzniku kašovitosti, emulzie, ktorá by následne spôsobila škody na motore.
11. Predmet zákazky je potrebné dodať v súlade s príslušnými legislatívnymi predpismi a platnými technickými normami týkajúcich sa predmetu zákazky.

**Článok VII.**

**Vyššia moc**

* + - 1. Predávajúci nezodpovedá za to, že predmet zmluvy nie je dodaný včas a podľa objednávky z dôvodov zapríčinených vyššou mocou (napr. živelných udalostí, požiarov, záplav, búrok, štrajkov, pracovnoprávnych sporov, občianskych nepokojov, zákazov alebo dovozných obmedzení, porušení obchodu alebo akejkoľvek inej udalosti, ktorá je úplne mimo jeho kontrolu). O následkoch vyššej moci je predávajúci povinný písomne informovať kupujúceho najneskôr do 10 dní od vzniku okolnosti vyššej moci, inak bude mať kupujúci voči predávajúcemu nárok na uplatnenie zmluvnej pokuty podľa bodu 8 článku IV. tejto zmluvy.

**Článok VIII.**

**Ostatné a záverečné ustanovenia**

Technické charakteristiky predmetu zmluvy a iné podrobnosti sú uvedené v ponuke predávajúceho, ktorá tvorí Prílohu č. 2 tejto zmluvy.

Kupujúci si vyhradzuje právo a možnosť vykonať na náklady predávajúceho rozbor vzorky dodanej chladiacej kvapaliny v akreditovanom laboratóriu podľa vlastného výberu.

Zmluva sa uzatvára na dobu 24 mesiacov odo dňa nadobudnutia účinnosti zmluvy.

Zmluva nadobúda platnosť dňom podpisu obidvoch zmluvných strán a účinnosť dňom nasledujúcim po dni jej zverejnenia podľa príslušných právnych predpisov.

V prípade závažného porušenia ktoréhokoľvek zo zmluvných ustanovení, vrátane sprístupnenia informácií tretej strane, môže ktorákoľvek zo strán odstúpiť od zmluvy. Účinky odstúpenia od zmluvy nastanú od prvého dňa nasledujúceho mesiaca po doručení oznámenia o odstúpení.

Zmluvu je možné ukončiť výpoveďou ktorejkoľvek zo zmluvných strán bez uvedenia dôvodu v trojmesačnej výpovednej lehote, ktorá začína plynúť prvým dňom mesiaca nasledujúcim po mesiaci, v ktorom bola výpoveď doručená druhej zmluvnej strane.

Táto zmluva a práva účastníkov tejto zmluvy sa riadia ustanoveniami Obchodného zákonníka a zákonov Slovenskej republiky. Prípadné rozpory budú riešiť zmluvné strany predovšetkým rokovaním o vzájomnej dohode. V prípade, že k dohode nedospejú, je pre riešenie sporu kompetentný súd príslušný podľa sídla kupujúceho.

Kupujúci považuje za podstatné porušenie zmluvy a ďalší dôvod na odstúpenie od zmluvy: a/ nedodržanie kvality dodávaného tovaru, b/ nedodržanie lehoty dodania, c/ nedodržanie kúpnej ceny, d/ nesplnenie a nedodržanie všetkých zmluvných podmienok definovaných v Osobitných požiadavkách na plnenie definovaných v tejto rámcovej zmluve.

Zmluvu je možné meniť iba písomne po vzájomnej dohode oboch zmluvných strán. Ak niektorá zo strán vystaví návrh dodatku, zaväzuje sa druhá strana k vyjadreniu najneskôr do 15 dní od doručenia tohto návrhu.

Táto zmluva je vyhotovená v štyroch exemplároch. Kupujúci obdrží dva a predávajúci dva exempláre zmluvy.

V súlade s Nariadením Európskeho parlamentu a Rady (EÚ) 2016/679 a zákonom č.18/2018 Z.z. o ochrane osobných údajov v znení neskorších predpisov, kupujúci spracúva osobné údaje predávajúceho, najmä za účelom uzatvorenia a riadneho plnenia tejto zmluvy. Poskytnutie požadovaných osobných údajov je zákonnou a /alebo zmluvnou požiadavkou a v prípade ich neposkytnutia nemôže byť táto zmluva uzatvorená.

Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle kupujúceho www.dpmk.sk v sekcii Ochrana osobných údajov.

Zmluvné strany vyhlasujú, že táto zmluva bola uzavretá ako prejav ich slobodnej vôle, určite, vážne a zrozumiteľne a na znak súhlasu s jej obsahom ju podpisujú.

Prílohy:

1. Návrh na plnenie kritérií
2. Technická špecifikácia

V Košiciach, dňa ....................... V Košiciach, dňa .......................

Predávajúci: Kupujúci:

................................................ ..........................................................

Ing. Roman Danko

predseda predstavenstva a poverený generálny riaditeľ

Dopravný podnik mesta Košice,

akciová spoločnosť

.......................................................... Mgr. Marcel Čop

člen predstavenstva

Dopravný podnik mesta Košice,

akciová spoločnosť